Winsum

Dosiero:Loudspeaker.svgWinsum ()
estas vilaĝo kaj antaŭa municipo en norda Nederlando, en la provinco Groningen. La antaŭa municipo havis 14.072 loĝantojn (je la 1-a de junio 2005), kaj areon de 102,53 km² (de kiu 1,44 km² akvo).

La vilaĝo havas tri rifuĝmontetojn, tiu de Winsum mem, Bellingeweer kaj Obergum.

La norda parto Obergum kelkfoje estas vidata kiel aparta vilaĝo, ĉar ĝi situas je la alia flanko de la akvujo Winsumerdiep. Tio ankaŭ rilatas al la fakto ke la vilaĝo havas du ĉefstratojn, la Hoofdstraat-W (W estas de Winsum) kaj la Hoofdstraat-O (O estas de Obergum).

Winsum kaj Obergum origine estas ligitaj per ŝtona arkponto, nomata "la Arko" kaj hoogholtje (alta ponto por piedirantoj), la Jeneverbrug (Juniperobranda ponto).

Winsum posedas belan kirkon, la Torenkerk (Turkirko), de kiu la ŝtuparo al la turo situas je la ekstera parto.

La vilaĝo ankaŭ havas du okedrajn platformajn muelejojn. La plej malnova estas 'De Vriendschap' (La amikeco) estis ekuzata en 1801 kiel senŝeligmuelejo kaj meze de la 20-a jarcento transformita al grenmuelejo. Iom pli en la direkto de la vilaĝa centro tuj apud la vilaĝa placo situas sur la mueleja monteto la gren- kaj senŝeligmuelejo 'De Ster' (La Stelo) el 1851. Ambaŭ muelejoj estas freŝdate restaŭritaj kaj regule funkcias danke al kelkaj volontulaj muelistoj.

La konata Pieterpad kondukas tra Obergum kaj Winsum.

Ekde la 1-a de januaro 2019 ekestis la municipo Het Hogeland, el fuzio de Winsum kun la municipoj Bedum, Eemsmond kaj De Marne.

Je la 17-a de aŭgusto 2020 Winsum estis elektita kiel la plej bela vilaĝo de Nederlando.

 Subdivido 
La municipo Winsum enhavas la sekvajn vilaĝojn: Abbeweer, Adorp, Aduarderzijl, Alinghuizen, Allersma, Antum, Arwerd, Baflo, Bellingeweer, Beswerd, Bolshuizen, De Dingen, De Raken, De Vennen, Den Andel, Duisterwinkel, Ernstheem, Ezinge, Feerwerd, Garnwerd, Groot Wetsinge, Hammeland, Hardeweer, Harssens, Hekkum, Hiddingezijl, Klein Garnwerd, Klein Wetsinge, Krassum, Lutje Marne, Lutke Saaksum, Maarhuizen, Obergum, Oldenzijl, Oostum, Ranum, Rasquert, Saaxumhuizen, Sauwerd, Schapehals, Schaphalsterzijl, Schilligeham, Schifpot, Het Schoor, Suttum, Takkebos, Tijum, Tinallinge, Valkum, Wierum, Wierumerschouw (parte) kaj Wildeveld.

 Publika Transporto 
La municipo Winsum situas je la fervojlinio Groningen-Roodeschool (vilaĝo en la municipo Het Hogeland), kun stacioj en Winsum kaj Baflo. Sauwerd havas stacion je la fervojlinio Groningen-Delfzijl. Buslinioj en la municipo estas:
 linio 35: Groningen-Oldehove-Ezinge-Feerwerd-Garnwerd-Winsum
 linio 65: Groningen-Adorp-Sauwerd-Winsum-...-Zoutkamp
 linio 67: Winsum-Hornhuizen
 linio 68: Warffum-Den Andel-Pieterburen-Eenrum
 linio 163: Groningen-Winsum-Lauwersoog (rapidservo al la pramo al Schiermonnikoog)

 Eksteraj ligiloj 

 Komunuma retejo 
 Blazono

Kategorio:Vilaĝoj de Nederlando
Kategorio:Loĝlokoj en Groningo
Kategorio:Eksaj municipoj de Groningo